el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el es en en el en el el el el el el el el el el el el el el el en el en el en el en el en el en el en el en el en el zh el en el en el en el en el zh el el el el el en el el el el el en el en
Ανάλυσε τις θέσεις του για την οριστική διακοπή του πρωταθλήματος, την αύξηση των ομάδων σε 14, ενώ έκανε αναφορά στα νέα οικονομικά δεδομένα που διαμορφώνονται στο κυπριακό ποδόσφαιρο. Επίσης, κατέθεσε την άποψή του για τους τους κόκκινους φακέλους, τα όσα ακούγονται για στημένα παιχνίδια και άλλα.
Πόσο επηρέασε οικονομικά τον Ερμή: «Ο Ερμής εξαρτιόταν από εμένα ακόμη και πέρσι. Από τη στιγμή που κέρδισε ένα συμβόλαιο καλό τηλεοπτικό, δεν είμαι εγώ που βάζω όλα τα λεφτά. Δεν είμαι το Α και το Ω. Τα πρώτα 5 χρόνια σπατάλησα αρκετά χρήματα για τον Ερμή, ώστε να μπει στο σύστημα της Α΄ Κατηγορίας.»
Μιλώντας για τον ΠΑΣΠ, ήταν σύντομος στις τοποθετήσεις του:«Δεν έχω τίποτα με τον Σπύρο Νεοφυτίδη. Απλώς κάνει τη δουλειά του. Και εγώ, τη δουλειά που κάνω. Έπρεπε να ερχόταν σε επαφή με κάποια άτομα, πριν αρχίσει αυτό τον πόλεμο. Από τη στιγμή που οι περισσότεροι δεν τον αναγνωρίζουν, θα έχει δύσκολη πορεία».
Ερωτηθείς για τους τους κόκκινους φακέλους και τα στημένα παιχνίδια, είπε: «Αυτά είναι πράγματα που δεν γίνονται στο ποδόσφαιρο. Όπως ακούς εσύ και εγώ, ακούνε και όλοι. Δεν είναι εύκολο πράγμα να στήσεις παιχνίδι. Υπάρχει η αδιαφορία στις ομάδες που βγάζει αποτέλεσμα. Αυτό πρέπει να κυνηγήσουμε. Όταν μια ομάδα παίρνει πρωτάθλημα και η άλλη είναι αδιάφορη ποια θα κερδίσει; Ή όταν βάζεις τους μικρούς για να πάρουν παιχνίδια. Αυτά τα πράγματα είναι στημένα; Είναι φυσιολογικά. Όταν υπάρχει χρήμα υπάρχει διαφθορά. Οι ποδοσφαιριστές παίζουν, δεν παίζουμε εμείς. Τα λεφτά αποτρέπονται με λεφτά. Όταν υπάρχει κίνητρο για τις θέσεις, είναι διαφορετικό, γιατί μπορείς να κυνηγήσεις μια θέση που θα σου δώσει ένα ποσό. Όταν δεν έχεις κίνητρο, προσπαθείς να κάνεις κάτι άλλο. Πρέπει να δωθούν οικονομικά κίνητρα. Όταν η 6η θέση παίρνει για παράδειγμα 150 χιλιάδες και η 7η, 8η, 9η ανάλογα ένα ποσό δεν θα υπάρχουν αδιάφορες», είπε αρχικά.
Ακολούθως, αφού ρωτήθηκε για τις τοποθετήσεις του προέδρου της Ομόνοιας, Σταύρου Παπασταύρου απάντησε: «Τι έκανε ο κύριος Παπασταύρου; Τίποτα. Αν ήθελε να πει κάτι, να πήγαινε να τα πει. Διάλεξε πρώτα να μιλήσει στα ΜΜΕ και μετά στην Αστυνομία. Πρώτα έπρεπε να πάει στην Αστυνομία. Είναι λίγο υπερβολικό αυτό που λένε “Μπράβο, είσαι μάγκας Παπασταύρου μου, με όσα έκανες στην Ομόνοια”, αλλά να μη μηδενίζουμε τα πάντα. Ποιου έχει εμπιστοσύνη; Μόνο του Λάρκου; Στο τέλος τι έκανε; Τίποτα. Να μην αμαυρώνουμε από μόνοι μας το ποδόσφαιρο. Όταν έχουμε στοιχεία να κάνουμε τη δουλειά μας όπως πρέπει».
Μιλώντας για τους Κύπριους διαιτητες είπε: «Μπορεί να είναι χειρότεροι οι ξένοι από τους δικούς μας. Ακούσαμε τι έγινε με ένα διαιτητή στο εξωτερικό που έκανε αγώνα του ΑΠΟΕΛ. Που ξέρω εγώ αν δεν το έστησε και εκείνο το ματς; Μπορεί να είναι περισσότερο μπλεγμένοι από τους δικούς μας. Τους ξέρουμε τους δικούς μας, για τους ξένους δεν ξέρουμε τι φάρα είναι. Πρέπει να σταθούμε δίπλα στους Κύπριους διαιτητές. Πρέπει να γίνει επαγγελματισμός με κλίμακα. Πρέπει να δώσουμε ευκαιρία στους δικούς μας διαιτητές τη νέα σεζόν. Υπάρχουν 10-12 διαιτητής κατηγορίας Ελίτ».
Κλείνοντας, αφού παραδέχθηκε ότι το μπάτζετ της νέας σεζόν θα είναι μεγαλύτερο από ότι τη σεζόν που ολοκληρώθηκε, είπε πως ο Ηλία Γεωργίου και Ανδρέας Παπαθανασίου σίγουρα θα παραμείνουν στην ομάδα, ενώ για τον προπονητή Νίκο Παναγιώτου ανέφερε: «Απέδειξε ποιος είναι. Πήρε τον Ερμή στην Ευρώπη. Ο Ερμής είναι η ομάδα που του… κάθεται. Θέλω να τον έχω 15 χρόνια στον Ερμή, αλλά είναι τα αποτελέσματα».